Лекция 9

Мукъачу аьзнийн ассимиляцин процесс. Мукъачу аьзнийн к1аддаларан процесс.
Нохчийн меттан мукъачу аьзнийн фонетически процес-сашлахь къаьсттана меттиг дIалоцуш ю балдийн мукъазчеран Iаткъамца хуьлуш йолу мукъачу аьзнийн ассимиляци. И тай-па фонетически процесс шира лара мегар долуш ю. И процесс балдийн б, м Iаткъамца дешан хIоттамехь юьхьаьнца хилла долу аз а горгдаларца йоьзна ю. Масала: муотт, буотт; му​оз, буолх, буорц, буос, буод, муох, буорз.
Легадер вай и цIердешнаш, церан структурехь хуьлу процессаш билгалйовлийтархьама:

Лакхахь далийначу масалшкахь цу дешнийн цIерниг дожаран кепехь йолу дифтонг (уо) схьаяьлла ю. И кхоллаел-ла ширачу лардан хIоттамехь хилла доца -а шена хьалхахь-долчу балдийн аьзнийн (б, м) Iаткъамца ассимиляци хилар-ца: -а → -о-не доьрзу (дуста: бацойн маттахь: моцI «муоз», ботх «буолх», бос «буос», мох «муох»), ткъа тIекхетта арти-куляци хиларна, -о → -уо дифтонге доьрзу.

Юьхьаьнца лакхахь далийначу масалшкахь -а хилла хиларна тоьшалла до: цу дешнийн доланиг дожаран кепехь -е хиларо, хIунда аьлча доца -е доцачу -а-нах бен кхолладала йиш яц, и доца -а кIаддаларца бен:

1) доца -е кхолладелла доцачу -а-нах шолгIа лард (доланиг дожаран лард) кхоллалуш, доланиг дожаран аффиксан (-ин, -ен) хIоттамехь хиллачу мукъачу озан нуьцкъаца. ШолгIачу  дешдекъехь (V2-чохь) доланиг дожаран аффиксан хIоттамехь хилла -и (-е) гIелдаларца –а-не дирзина:

ЦI.      муотт ← матт

буотт ← батт

Дл.      метт-ан ←матт-ин (-ен)
бетт-ан ← батт-ин (-ен)

ЦI.       муоз ← маз


буолх ← балх

Дл.      мез-ан ← маз-ин (-ен)
белх-ан ←алх-ин (-ен)

ЦI.       буорц ← барц

буос ← бас

Дл.      берц-ан← барц-ин (-ен)
бес-ан ← бас-ин (-ен)

ЦI.       буод ← бад


муох ← мах

Дл.      бед-ан ← бад-ин (-ен)
мех-ан ← мах-ин (-ен)

2) ширачу лардан хIоттамехь хилла доца а юхамет-тахIутту лач дожаршкахь, лач дожарийн лард - шира лард: матт, батт, маз, балх, барц, бас, бад, мах, борз.

Лакхахь далийначу масалшкахь ассимиляци прогрес-сивни ю: балдийн озана тIаьхьа догIу аз (доца а) горгдаларца о-не доьрзу – poгIepa аз шена хьалха лаьттачу озах тардел-   ла. Регрессивни ассимиляции масалш а ду: балдийн мукъазчу озана хьалха лаьтта мукъа аз горгло: mIyoм ← mIoм.

И тайпа процесс шуьйра яьржина ю нохчийн меттан диалекташкахь. Масала: шаройн, чIебарлойн: 

соцом ← сац-о-м ← сац-а-м 

хоъом ← хаъ-о-м ← хаъ-а-м

Цкъацкъа прогрессивни ассимиляци хиларца балдийн мукъазчу озана тIаьхьа догIу доца а горгдаларца у-не доьрзу. Масала: мукъ, мукх, муш, букъ.
Шира лард цхьа муьлхачу а кепехь билгалйолу: легада-ларехь я дукхаллин терахьан кеп кхоллаяларехь. Дуста:

Дуста xIapa масалш а:

цхь. т. бух - дукх. т. бах-х-аш; бух ← бах

цхь. т. букъ - дукх. т. бакъ-къ-аш; букъ ← бакъ 

цхь. т. муш - дукх. т. маш-ш-аш; муш ← маш.

Кху масалшкахь цIердешнийн бух, букъ, муш орамехь долу аз у схьадаьлла ду, иза юьхьаьнца хилла дац; цу цIер-дешнийн орамехь долу у балдийн мукъазчу аьзнийн (б, м) Iаткъамца доца а горгдаларца кхолладелла.

Цхьацца долчу масалшкахь дешнийн орамехь долу аз я ди​фтонг шена хьалха долчу балдийн мукъазчу озан Iаткъам хи​ларца кхолладелла хилар билгалдолу, хIинцалерчу нохчийн мет​тан кеп бацойн я нохчийн меттан диалектийн кепаца юьстича:

хIинцалера нохч. б

о - бац. бадо; дуста: цхь. т. буо -дукх. т. бай; дол. д. байн, л. д. бай-ш-на,
хIинцалера нохч. мутт - бац. матен хилла (стом)

цхь. т. буохъ - дукх. т. бахъ-хъ-аш.

